《题潭州寿宁观》
宋代·刘玄英

醉走白云来，倒提铜尾秉。
引个碧眼奴，担着独壶瘿。
自言秦世家，家住葛洪井。
不读黄庭经，岂烧龙虎鼎。
独立都市中，不受俗人请。
欲携霹雳琴，去上芙蓉顶。
吴牛买十个，溪田耕半顷。
种秫酿白醪，总是仙家境。
醉卧桧松荫下，闲过白云岭。
要去即便去，直入秋霞影。

作者简介：刘玄英，字宗成，号海蟾子，初名操，字昭远，入道后改名，燕地广陵（今山西广灵）人。事见《道藏·历世真仙体道通鉴》卷四九。